鐳

鐳係一種化學元素，化學符號Ra，原子序數係88，係一種銀白色嘅鹼土金屬，有放射性。

鐳響1898年由居里夫人同佢丈夫皮埃爾·居里響捷克北波希米亞發現。佢哋發現鈾響衰變之後，衰變物重帶有放射性。鐳嘅拼音名Radium即係放射性咁解。

鐳-226嘅半衰期有1602年。佢衰變嗰陣會放出氡氣到大氣中。氡仍然有放射性，俾生物吸入嘅話會危害生命。

相關化學反應 
鐳響空氣中好唔穩定，好容易同氮氣發生反應產生氮化鐳：

3 Ra + N2 → Ra3N2

鐳亦可以同水發生反應，產生氫氧化鐳：

Ra + 2 H2O → Ra(OH)2 + H2 ↑

鹼土金屬

放射性物品